Νικόλαος Κοκκίνης

Ο Νικόλαος Κοκκίνης (γενν. στην Κριτσά στις 16 Ιανουαρίου 1949) είναι Έλληνας πολιτικός και βουλευτής Λασιθίου.

Βιογραφικά στοιχεία
Γεννήθηκε στην Κριτσά Λασιθίου και είναι πτυχιούχος του Τμήματος Μαθηματικών του Αριστοτελείου Πανεπιστημίου Θεσσαλονίκης. Από το 1982 ως το 1989 υπηρέτησε ως πρόεδρος της Κοινότητας Κριτσάς, Πρόεδρος του Nομαρχιακού Γενικού Nοσοκομείου Aγίου Nικολάου και από το 1990 ως το 1991 ως αιρετός νομαρχιακός σύμβουλος.

 Πολιτική καριέρα 
Στις εκλογές της 10ης Οκτωβρίου του 1993 εξελέγη βουλευτής με το ψηφοδέλτιο του ΠΑΣΟΚ (μέλος του από το 1975) στο Νομό Λασιθίου. Έπειτα από τις εκλογές που διεξήχθησαν το 1996, στην έδρα του εξελέγη ο Μιχάλης Καρχιμάκης. Ο Κοκκίνης προσέφυγε στο Εκλογοδικείο και κέρδισε την έδραΙστοσελίδα Βουλής των Ελλήνων. Ορκίστηκε εκ νέου βουλευτής στις 30 Σεπτεμβρίου 1997. Το 2010 διορίστηκε Διοικητής του Πανεπιστημιακού Γενικού Νοσοκομείου Ηρακλείου (ΠΑΓΝΗ). Από το 1990 ως το 2008 εκλεγόταν ανελλιπώς στην Κεντρική Επιτροπή του Κινήματος.

Τον Δεκέμβριο του 2018 ηγήθηκε πρωτοβουλίας πολιτών και προέβη στην ίδρυση ανεξάρτητης δημοτικής παράταξης με σκοπό να διεκδικήσει τον Δήμο Αγίου Νικολάου. Στις εκλογές της Κυριακής 26 Μαίου 2019 έλαβε στον πρώτο γύρο ποσοστό 37,51% έναντι 43,61% του αντιπάλου του Αντώνη Ζερβού, με τον οποίο θα αναμετρηθεί για τη δημαρχία.

 Εξωτερικοί σύνδεσμοι 
Βιογραφικό

Παραπομπές

Κατηγορία:Έλληνες μαθηματικοί
Κατηγορία:Βουλευτές Λασιθίου
Κατηγορία:Βουλευτές εκλεγμένοι με το ΠΑΣΟΚ